A doua etapă a campaniei de vaccinare începe pe 15 ianuarie. Câte cadre medicale sunt solicitate.
Primăriile scot cel puţin 24.000 lei din buget pentru un cabinet de vaccinare. Primăria Craiova trebuie să asigure 200 de asistenţi medicali pentru campania de vaccinare. În România, este nevoie de 2.000 medici şi 6.000 asistenţi medicali pentru următoarea etapă a campaniei de vaccinare.
Din 15 ianuarie începe cea de-a doua etapă a campaniei de vaccinare.Peste 4 milioane de români ar urma să fie imunizați în această etapă.Dar cine va face injecțiile?În Dolj, de exemplu, numai în panificaţie și prelucrare și comercializare de lactate, carne, fructe şi legume, lucrează peste 30.000 de oameni.Toți intră în etapa a doua. Tot atunci vor fi vaccinați şi cei de peste 65 de ani. Rela Filip, viceprimarul Craiovei, spune că e foarte greu de găsit personal medical pentru centrele de vaccinare.Rela Filip, viceprimarul Craiovei: "Se solicită 200 de asistente pentru că vor fi vaccinaţi pe două ture, pe fiecare cabinet, pe fiecare centru. Se solicită personal pentru registratură. Se solicită foarte mult personal.Am purtat o discuţie cu cei care au în administrare cabinetele din şcoli şi grădiniţe. Noi deja îi avem detaşaţi, de la începutul pandemiei, către DSP şi alte centre. Mâine facem o situaţie clară, urmând să apelăm la spitale pentru restul."Statistici.